**NP „Absolventská prax štartuje zamestnanie“**

* cieľom je podpora zamestnanosti a zamestnateľnosti absolventov škôl prostredníctvom získania a prehlbovania pracovných zručností

Projekt sa realizuje prostredníctvom dvoch hlavných aktivít :

Hlavná aktivita č. 1

Poskytovanie finančného paušálneho príspevku na vykonávanie absolventskej praxe podľa § 51 zákona o službách zamestnanosti. Absolventská prax sa vykonáva najmenej tri mesiace a najviac šesť mesiacov, bez možnosti jej predĺženia a  opakovaného vykonávania v rozsahu 20 týždenne. Po skončení absolventskej praxe vydá zamestnávateľ absolventovi školy potvrdenie o vykonaní absolventskej praxe.

Hlavná aktivita č. 2

Poskytovanie finančného príspevku zamestnávateľovi, ktorý príjme do pracovného pomeru UoZ z oprávnenej cieľovej skupiny bez zbytočného odkladu, najneskôr do 30 kalendárnych dní od ukončenia vykonávania absolventskej praxe (ak sa s úradom nedohodne inak) v zmysle § 51 zákona o službách zamestnanosti, ktorú u daného zamestnávateľa vykonával. Zamestnávateľ sa zaviaže vytvoriť pracovné miesto na **plný pracovný úväzok na dobu** **minimálne 9 mesiacov**, pričom po dobu najviac 6 mesiacov bude toto pracovné miesto podporované finančným príspevkom. Následne je zamestnávateľ povinný udržať toto pracovné miesto počas ďalších 3 mesiacov.

*Oprávnené výdavky na hlavnú aktivitu č. 1:*

* paušálny príspevok pre absolventa školy vo výške 65 % sumy životného minima pre jednu plnoletú fyzickú osobu podľa osobitného predpisu mesačne na úhradu jeho nevyhnutných osobných výdavkov, spojených s vykonávaním absolventskej praxe,
* náhrada poistného na úrazové poistenie absolventovi školy, počas vykonávania absolventskej praxe.

*Oprávnené výdavky na hlavnú aktivitu č. 2:*

* príspevok na úhradu preddavku na poistné na povinné verejné zdravotné poistenie, poistného na sociálne poistenie a povinných príspevkov na starobné dôchodkové poistenie platených zamestnávateľom, najviac vo výške sumy odvodov  vypočítanej z priemernej mzdy zamestnanca v hospodárstve SR za 1. – 3. štvrťrok predchádzajúceho kalendárneho roka platených zamestnávateľom (302,35 €/ 2015).